Kenny Rogers

Kenneth Donald Rogers, kjent som Kenny Rogers (født 21. august 1938 i Houston i Texas, død 20. mars 2020 i Sandy Springs i Georgia) var en amerikansk countrymusiker, skuespiller og forretningsmann. Han er innlemmet i Country Music Hall of Fame i 2013.

Liv og virke

Bakgrunn 
Rogers var det fjerde av åtte barn av hjelpesykepleieren Lucille Lois (født Hester, 1910–1991) og snekkeren Edward Floyd Rogers (1904–1975). Rogers ble sagt å nedstamme fra irsk-amerikanere og indianere. Hans fødenavn var Kenneth Donald, men familien kalte ham ofte Kenneth Ray i oppveksten. Rogers gikk på Wharton Elementary School i Houston.

Karriere 
Rogers fikk sitt musikalske gjennombrudd i 1958 med singlen «That Crazy Feeling», som også sikret ham en opptreden i det populære musikkprogrammet American Bandstand. Senere var han medlem av gruppene New Christy Minstrels og Kenny Rogers and the First Edition, men i 1974 valgte han igjen å gå solo. 

Rogers hadde mest suksess innenfor musikksjangeren country, men hadde over 120 hitsingler på hitlistene innenfor forskjellige musikksjangre. Han var blant annet kjent for duettinnspillingen av «Islands in the Stream» med Dolly Parton i 1983, men også solosuksesser som «Christmas in America» og «Coward of the County» i 1979. 

Han er dessuten kjent for blant annet deltagelse i TV-filmen The Gambler med oppfølgere, som er basert på sangen han utgav tidligere. Han var også vært og forteller for fjernsynskanalen A&Es historiske serie The Real West.

Han var en av sangerne på «We Are the World», som ble spilt inn og gitt ut på singel med USA for Africa i 1985.

Rogers bega seg også inn i forretningsdrift, med restaurantkjeden Kenny Rogers Roasters, stiftet i 1991. Han hadde også sitt eget plateselskap.

Han har tilkjennegitt et kristent livssyn.

Han døde av naturlige årsaker den 20. mars 2020 i sitt hjem i Sandy Springs i Georgia.

Rogers var gift med Wanda Miller.

Diskografi

Studioalbum 
1970-tallet
 1976: Love Lifted Me
 1976: Kenny Rogers
 1977: Daytime Friends
 1978: Every Time Two Fools Collide (med Dottie West)
 1978: Love or Something Like It
 1978: The Gambler
 1979: Classics (med Dottie West)
 1979: Kenny

1980-tallet
 1980: Gideon
 1981: Share Your Love
 1981: Christmas
 1982: Love Will Turn You Around
 1983: We've Got Tonight
 1983: Eyes That See in the Dark
 1984: What About Me?
 1984: Once Upon a Christmas (med Dolly Parton)
 1985: The Heart of the Matter
 1986: They Don't Make Them Like They Used To
 1987: I Prefer the Moonlight
 1989: Something Inside So Strong
 1989: Christmas in America

1990-tallet
 1990: Love Is Strange
 1991: Back Home Again
 1993: If Only My Heart Had a Voice
 1994: Timepiece med (David Foster)
 1996: Vote for Love
 1996: The Gift
 1997: Across My Heart
 1998: Christmas from the Heart
 1999: She Rides Wild Horses

2000-tallet – 2010-tallet
 2000: There You Go Again
 2003: Back to the Well
 2006: Water & Bridges
 2011: The Love of God
 2013: You Can't Make Old Friends
 2015: Once Again It's Christmas Livealbum 
 2012: Christmas Live!''

Singler (utvalg) 
Singler på topp 10 på Billboard Hot 100
 1977: «Lucille» (#5)
 1979: «She Believes in Me» (#5)
 1979: «You Decorated My Life» (#7)
 1979: «Coward of the County» (#3)
 1980: «Don't Fall in Love with a Dreamer» (#4)
 1980: «Lady» (#1)
 1981: «I Don't Need You» (#3)
 1983: «We've Got Tonite» (med Sheena Easton) (#6)
 1983: «Islands in the Stream» (med Dolly Parton) (#1)

Referanser

Eksterne lenker 
 
 
 

Country Music Hall of Fame
Countrymusikere fra USA
Forretningsfolk fra USA
Personer fra Houston